****

|  |  |
| --- | --- |
| MC900349177[1] | **פתיח** |

**משכינים שלום א**

**פעילות פתיחה:**

קראו את השיר וחשבו על הדמיון ועל השוני בין השיר לבין המתרחש בכיתתכם.

**אֶצְלֵנוּ בַּכִּתָּה**

בַּכִּתָּה שֶׁלָּנוּ

בַּהַפְסָקוֹת,

הָמוֹן יְלָדִים הוֹלְכִים מַכּוֹת.

**(לשם הגנה על זכויות יוצרים לא שמנו כאן את השיר במלואו. לדף הלימוד יש להתייחס לשיר כפי שהוא בספר: "גם הילד הזה הוא אני" ליהודה אטלס).**

1. ערכו רשימה של השונה והדומה בין השיר לבין האירועים המתרחשים בכיתתכם.
2. מהשיר אפשר ללמוד למה ריבים מתחילים. הוסיפו סיבות נוספות משלכם.
3. מורים וילדים יכולים להשכין שלום בין ילדים שרבים בבית הספר. חשבו מה היתרונות והחסרונות של מורים כמשכיני שלום ושל תלמידים כמשכיני שלום, ומלאו את הטבלה:

|  |  |  |
| --- | --- | --- |
|  | יתרונות בהשכנת שלום | חסרונות בהשכנת שלום |
| מורים | 1. | 1. |
|  | 2. | 2. |
| תלמידים | 1. | 1. |
|  | 2. | 2. |

* התחלקו לשתי קבוצות - קבוצת המורים וקבוצת התלמידים. כל קבוצה תציג בכיתה את יתרונותיה כמשכינת שלום.

|  |  |
| --- | --- |
|  | **לימוד בחברותות** |

****

כדי ללמוד להשכין שלום כדאי ללמוד מניסיונם של אחרים. לפניכם סיפור אמתי מקהילת דימנט שבמרוקו. קראו את הסיפור וחשבו מה נוכל ללמוד ממנו וליישם במציאות שלנו בבית הספר, בהפסקות ואולי גם בשכונה.

**סיפור מבית אמא**

בשנת 1954 התמנה הרב הראשי של מכנס, רבי חיים בן שושן, לרבה של דימנאט, עיר הולדתה ומגוריה של אמי, פרחיה.

רבי חיים בן שושן כינס את יהודי קהילת דימנאט, בכדי לברר מיהו האיש הנאמן ביותר בקהילה. מטרת הבירור הייתה לבנות בבית האיש חדרי מגורים לזוגות נשואים שהתווכחו ורצו להתגרש. אנשי הקהילה בחרו פה אחד בסבי ובסבתי, נסים וחביבה קדוש. לשם כך בנו סבתי וסבי שבעה חדרים בביתם והשכירו אותם לתקופות של שלושה חודשים.

אמי מספרת שרוב הזוגות השלימו בתקופה זו, מאחר שהתנאים הכלכליים (תשלום שכר דירה נמוך, ארוחות טעימות במחיר סמלי...) יצרו מסגרת חיים משותפת באווירה טובה, ללא לחצים כלכליים ולחצי פרנסה. כמו כן, סבי וסבתי היוו מעין "מודל" לחיים זוגיים טובים, כך שבני הזוג הרבים יכלו ללמוד מהם. חלק מהזוגות אף המשיך לשכור את החדר גם לאחר פרק הזמן הקצוב, ועזבו עם תינוק/ת חדש/ה בחיקם. **(שמעה וכתבה רחלי אבו חצירה).**

1. מדוע נבחרו נסים וחביבה קדוש?
2. לשם מה בנו את החדרים?
3. מה היו מטרותיו של רבי חיים בן שושן בהשכנת הזוגות בחדרים אלו?
4. בזכות מה הצליחו להשכין שלום בקרב הזוגות?
5. הסיפור עוסק בחייהם של אנשים מבוגרים. מה בכל זאת להשליך ממנו על חיי בית הספר?

|  |  |
| --- | --- |
| MC900355335[1] | **פעילות סיכום** |

בקבוצות: הכינו את עשרת העקרונות החשובים ביותר להשכנת שלום בבית הספר.

כתבו את העקרונות על כרזה, גזרו מעיתונים ישנים תמונות, כותרות, צילומים וקשטו בהם את הכרזות שהכנתם.